*Ez nahasi Donostiako Renfe Aldiriak sarearen Irungo geltokiarekin*.
43°20′27″N 1°47′46″W﻿ / ﻿43.340825°N 1.795997°W﻿ / 43.340825; -1.795997

**Kolon** (*Irún-Colón*, gaztelaniaz) Euskotrenen E2 (Topo) lineari dagokion lurgaineko tren geltokia da, Irun udalerriko erdigunean kokatuta dagoena, izena Kolon pasealekuan egoteagatik datorkiola, hain zuzen ere. Donostia eta Irun arteko Topo zerbitzua irekitzearekin batera 1912ko abenduaren 5ean inauguratu zen, eta Mugi sistemaren 1. tarifa-gunearen parte da. Topo linearen geltoki-burua izan zen, hurrengo urtean trenbidea Hendaiako geltokira luzatu zen arte.

2017an 645.163 bidaiari zenbatu zirela, geltokia Topo zerbitzuaren hirugarren geltokirik erabiliena izan zen, Amara-Donostia eta Anoetako geltokien atzetik.

2012an linea osoko errotuluak zaharberritu zituztenean geltokia berrizendatu zuten, *Irún-Colón* izenetik gaur egun duen *Irun Colon* izenera, azentu-marka guztiak ezabatuz. Hala, izendapena ez gaztelaniaz (*Colón*) ezta euskaraz ere (*Kolon*) ez dago ondo idatzita.

Kokapena
--------

Trenbide kokapenari erreparatuz, geltokia zabalera metrikoa (1.000 mm) duen **Donostia-Hendaia trenbidearen** parte da, 19,670. puntu kilometrikoan kokatuta.

Sarbideak
---------

Geltokiak bi sarbide ditu, nagusia Kolon pasealekuan dagoen geltokiaren bestibulura, eta bigarren mailakoa nasen mailan dagoen bizikleta aparkalekura. 2017an Euskal Trenbide Sareak Aureliano López de Becerra kaletik Kolon ibilbidera heltzeko ibilbidea hobetu zuen, geltoki inguruko pasonibela ezabatuz eta igogailu bat ezarriz, geltokira heltzeko hirugarren sarbidetzat har daitekeena sortuz. Nasa aldaketa posiblea da trenbideen mailan dagoen pasonibela gurutzatuz, laster igogailu batengatik ordeztuko dena.

* Arrapala bidezko sarbidea Autobusa Sarbide irisgarria  Kolon ibilbidea, 52; geltokiaren bestibulua
* Arrapala bidezko sarbidea Bizikleta Sarbide irisgarria  Zipriano Larrañaga kalea, 22
* Eskailera bidezko sarbidea Igogailu bidezko sarbidea Sarbide irisgarria  Aureliano López de Becerra kalea, 1

Geltokia
--------

Geltokiak Kolon pasealekuan du sarbide nagusia, bi etxebizitza eraikin artean kokatuta dagoen bestibulura. Bestibuluak solairu bakarra du eta txarteldegiak, balioztatze-makinak eta nasetara jaisteko eskailerak eta igogailua jasotzen ditu, azken hau Lasarte-Oria norantzako nasan baino ez. Behealdean, Kolon pasealekuari elkartzut, bi trenbide eta bi alboko nasa garatzen dira. Nasen arteko aldaketa trenbideen mailan dagoen pasonibela gurutzatuz egiten da. 2018an zehar Hendaia norantzako nasan igogailua ere instalatuko da, eta lanak amaitzean nasak gurutzatzeko pasonibela kenduko da.

Gainera, behe-mailan bigarren mailako sarbidea dago, Zipriano Larrañaga kalean, non Topoaren erabiltzaileentzako bizikleta aparkaleku estalia eta balioztatze-makina bat dagoen.

2017ko irailaren 25ean Euskal Trenbide Sareak igogailua eraiki zuen Aureliano López de Becerra kalean, Kolon pasealekuko bestibuluaren aurrean, horrekin batera geltoki inguruan zegoen pasonibela ezabatuz.

Lotuneak
--------

Geltokiaren kanpoaldean Irunbus eta Lurraldebus zerbitzuak hornitzen dituen *Colón paselakua 43* izeneko geralekua dago.

Argazki galeria
---------------

* Geltokia 1918anGeltokia 1918an
* Geltokiaren fatxada nagusia, Kolon ibilbidean.Geltokiaren fatxada nagusia, Kolon ibilbidean.
* UT-200 serieko trena geltokian.UT-200 serieko trena geltokian.
* Nasak.Nasak.
* Nasak gurutzatzeko pasonibela.Nasak gurutzatzeko pasonibela.

Erreferentziak
--------------

1. 1 2   Irekia. *Eusko Jaurlaritzak Irun Coloneko geltokiaren irisgarritasuna hobetuko du, beste igogailu bat instalatuz.*  (Noiz kontsultatua: 2018-02-26).
2. ↑   **(Gaztelaniaz)** Olaizola, Juanjo. «EL "TOPO" CUMPLE UN SIGLO»  (Noiz kontsultatua: 2018-11-24).
3. ↑   **(Gaztelaniaz)** «Spanish Railway  » Blog Archive  » Ferrocarril Eléctrico de San Sebastián a la frontera (Ferrocarril de San Sebastián a Hendaya- El Topo)» *www.spanishrailway.com* (Noiz kontsultatua: 2018-11-24).
4. 1 2    Irekia. «Irekia - Eusko Jaurlaritzak Irun Coloneko geltokiaren irisgarritasuna hobetuko du, beste igogailu bat instalatuz» *www.irekia.euskadi.eus* (Noiz kontsultatua: 2018-02-26).
5. ↑    Irekia. *Irekia - Igogailuaren eraikuntzak Irungo trenbide pasagunea kentzeko aukera emango du.*  (Noiz kontsultatua: 2017-09-25).

Ikus, gainera
-------------

* Irun
* Topo
* Euskotren Trena
* Eusko Trenbideak
* Irunbus
* Lurraldebus
* Irungo geltokia

Kanpo estekak
-------------

* Topoaren webgunea
* Euskotrenen webgunea
* Irunbusen webgunea
* Lurraldebusen webgunea

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q12259773
* Commonscat Multimedia: Irun Colon train station

---

 |

* Wd Datuak: Q12259773
* Commonscat Multimedia: Irun Colon train station


| * i
* e
* a
    Topo (Lasarte-Oria - Hendaia) |
| --- |
| Lasarte-Oria • Errekalde • Añorga • Lugaritz • Amara • Anoeta • Loiola • Intxaurrondo • Herrera • Pasaia • Galtzaraborda • Errenteria • Fanderia • Oiartzun • Gaintxurizketa • Bentak • Belaskoenea • Irun Colón • Irun Ficoba • Hendaia |